薄荷屬

薄荷屬；土名叫香丹草；佢係脣形科其中一屬嘅草本植物，亦係常見嘅香草，有嚟自薄荷醇嘅清涼香氣。

名
呢樖嘢嘅名係出喺希臘嘅傳奇古仔入面。傳說冥王哈迪斯鍾意咗曼絲嘅精靈靚女，而冥王嘅老婆——比費芬妮就好憎冥王哈迪斯嘅所為。比費芬妮為咗等冥王哈迪斯唔鍾意曼絲，佢將曼絲變成咗樖冇乜人點發現嘅草嚟俾人任踩。後嚟曼絲變成樖草之後散發咗令人鍾意嘅香味，重要係越踩越香噉。雖然佢俾人猛咁踩，但由於佢散發出嘅香味搞到好多人都鍾意咗佢，所以啲人先至將呢樖嘢嗌成而家嘅「薄荷」。

形態
呢種植物一般喺山地或河邊嗰度生，味道比較清香。佢嘅葉有毛，個樣好似啲鋸齒噉，有明顯嘅葉脈響度。佢嘅花一般係白色，開喺樖嘢最上邊。

用途
呢樖嘢既可以用嚟浸茶，又可以用嚟做藥。而藥用價值方面，佢可以醫牙痛、頭痛、皮疹、濕疹同口臭呢啲病。

品種
 薄荷
 胡椒薄荷
 普利薄荷
 綠薄荷
 野薄荷
 水薄荷

相關
薄荷茶
薄荷糖
薄荷酒
薄荷賓治

有關嘅書
 稀有植物大探秘 第230－231页 ISBN 978-7-5082-6715-9

脣形科
草本植物
藥用植物
香草
茶嘅原料